Við trúum því að heilög ritning ( Gamla og Nýja testamentið ) sé innblásin af Guði , og að hún ein sé hinn guðdómlegi mælikvarði á kristilega trú , kenningu og líf . Við trúum að aðeins sé til einn Guð , alfullkominn , skapari allra hluta , viðhaldandi og stjórnandi og hinn eini sem sé verður trúarlegrar tilbeiðslu . Við trúum að þrjár persónur séu í guðdómnum - Faðir , Sonur og Heilagur andi - sama eðlis og jafnir að mætti og vegsemd . Við trúum að í persónu Jesú Krists sé guðdómlegt og mannlegt eðli sameinað , svo að hann er bæði raunverulegur og sannur Guð og raunverulegur og sannur maður . Við trúum að fyrstu foreldrar okkar hafi verið skapaðir flekklausir , en að þeir hafi vegna óhlýðni sinnar glatað hreinleika sínum og hamingju , og að afleiðingin hafi orðið sú að allir menn hafi orðið gjörspilltir syndarar og hafi sem slíkir réttilega orðið fyrir reiði Guðs . Við trúum að Drottinn Jesús Kristur hafi með þjáningum sínum og dauða friðþægt fyrir syndir allra manna , svo að hver sem vill geti hlotið hjálpræði . Við trúum að sönn iðrun fyrir Guði , trú á Drottin Jesú Krist og endurfæðing af Heilögum anda sé nauðsynlegt til hjálpræðis . Við trúum að við verðum réttlætt af náð fyrir trú á Drottin Jesú Krist og að hver sá sem trúir , beri vitnisburð þessa í sjálfum sér . Við trúum að stöðug hlýðni við Krist og trú á hann séu skilyrði fyrir því að maðurinn glati ekki hjálpræði sínu . Við trúum að fullkomin helgun sé forréttindi Guðs barna , og að “ hugarfar þeirra , líkami og sál geti varðveist flekklaus til dags Drottins vors Jesú Krists ” ( 1 . Þessaloníkubréf 5:23 ) . Við trúum á ódauðleika sálarinnar , upprisu líkamans allsherjar dómsdag við endalok þessa heims , eilífa sælu réttlátra og eilífa hegningu óguðlegra .